钦定古今图书集成/理学汇编/文学典/第166卷 > 徐师曾文体明辩 > 《跋虔州学记遗吴季成》黄庭坚
## 钦定古今图书集成/理学汇编/文学典/第166卷 > 徐师曾文体明辩 > 《跋虔州学记遗吴季成》黄庭坚

眉山吴季成，有子资质甚茂。季成欲其速成于士大
夫之列也，夙夜督其不至小小过差，则以鞭挞随之余谓季成教子之意则是，所以成就其子则非也。吾
闻古人胥保惠、胥教诲，然后可以成就人材，未闻以
鞭挞也，况父子之间哉！故手抄王荆公《虔州学记》遗
之，使吴君父子相与讲明学问之本，而求名师畏友
以成就之，使季成能慈，其子能孝，则《家道齐》，不疾而
速矣。